RESOLUCIÓN do 12 de novembro de 2007 pola que se adxudican as axudas para o fomento da innovación empresarial convocadas pola Orde do 26 de abril de 2007 (Diario Oficial de Galicia número 95, do 18 de maio), modificada pola do 23 de outubro (Diario Oficial de Galicia número 211, do 31 de outubro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 22/11/2007

Pola orde da Consellería de Innovación e Industria do 26 de abril de 2007 (DOG nº 95, do 18 de maio), modificada pola Orde do 23 de outubro de 2007 (DOG nº 211, do 31 de outrubro) convocáronse as axudas para o ano 2007 para o fomento da innovación empresarial no ámbito da Comunidade Autónoma de Galicia, correspondentes aos sete procedementos ou modalidades de axuda seguintes:
-IN841A: creación de plataformas tecnolóxicas.
-IN841B: realización de estudos de viabilidade.
-IN841C: realización de proxectos de innovación.
-IN841D: cofinanciamento de proxectos subvencionados con anterioridade noutras convocatorias de axudas estatais e internacionais.
-IN841E: preparación de novos proxectos para a participación noutras convocatorias de axudas administracións estatais e internacionais.
-IN841F: consolidación de plataformas tecnolóxicas.
-IN841G: dotación de laboratorios ou departamentos de I+D.
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e ás propostas elaboradas pola comisión de valoración prevista no artigo 9º da orde da convocatoria, esta consellería
RESOLVE:
Primeiro.-Concederlles as axudas para a creación de plataformas tecnolóxicas (procedemento IN841A) aos beneficiarios que se relacionan no anexo A-I desta resolución, nas contías que se sinalan, que supoñen un total de 1.343.102 euros para o ano 2007.
Segundo.-Concederlles as axudas para a realización de estudos de viabilidade (procedemento IN841B), aos beneficiarios que se relacionan no anexo B-I desta resolución e, así mesmo, incrementar o crédito disposto na orde da convocatoria para a aplicación orzamentaria 10.02.561A 770.0, na contía de 268.000 euros para o ano 2007, para os efectos de poder atender os 449.433 euros que suman as subvencións que se van conceder.
Terceiro.-Concederlles as axudas para a realización de proxectos de innovación (procedemento IN841C), aos beneficiarios que se relacionan no anexo C-I desta resolución, nas contías que se sinalan e para os anos 2007, 2008 e 2009 e, así mesmo, incrementar o crédito disposto na orde da convocatoria para a aplicación orzamentaria 10.02.741A.771.0 na contía de 1.000.000 de euros para o ano 2007, para os efectos de poder atender os 18.894.887 euros que suman as subvencións que se van conceder (5.835.803,07 euros para o ano 2007, 8.995.036,15 euros para o ano 2008 e 5.000.000 de euros para o ano 2009).
Cuarto.-Concederlles as axudas para proxectos concedidos con anterioridade noutros programas de axudas doutras administracións (procedemento IN841D), aos beneficiarios que se relacionan no anexo D-I desta resolución, nas contías que se sinalan e, así mesmo, incrementar o crédito disposto na orde da convocatoria para a aplicación orzamentaria 10.02.741A.771.0 na contía de 1.000.000 de euros para o ano 2007, para os efectos de poder atender os 169.160,78 euros que suman as subvencións que se van conceder. (164.196,93 euros para o ano 2007 e 4.963,85 o ano 2008).
Quinto.-Concederlles as axudas para a preparación de novos proxectos para a participación noutras administracións estatais e internacionais (procedemento IN841E), aos beneficiarios que se relacionan no anexo E-I desta resolución, nas contías que se sinalan e, así mesmo, incrementar o crédito disposto na orde da convocatoria para a aplicación orzamentaria 10.02.741 A 771.0, na contía de 268.000 euros para o ano 2007, para os efectos de poder atender os 90.572 euros que suman as subvencións que se van conceder.
Sexto.-Concederlles as axudas para a consolidación de plataformas tecnolóxicas (procedemento IN841F), aos beneficiarios que se relacionan no anexo F-I desta resolución, nas contías que se sinalan, que supoñen un total de 450.000 euros para o ano 2007.
Sétimo.-Concederlles as axudas para a dotación de laboratorios ou departamentos de I+D (procedemento IN841G), aos beneficiarios que se relacionan no anexo G-I desta resolución, nas contías que se sinalan e, así mesmo, incrementar o crédito disposto na orde da convocatoria para a aplicación orzamentaria 10.02. 561A 770.0, na contía de 268.000 euros para o ano 2007, para os efectos de poder atender os 692.815,5 euros que suman as subvencións que se van conceder.
Oitavo.-Aquelas axudas para as cales no anexo correspondente se recolle SI na columna Feder están cofinanciadas nun 75% con fondos Feder.
Noveno.-Para poder percibir as axudas correspondentes á anualidade de 2007, os beneficiarios deberán presentar, na data límite do 30 de novembro de 2007, a documentación indicada no artigo 17 da Orde do 26 de abril de 2007 (DOG nº 95, do 18 de maio) así como no artigo 6 dos anexos I, II, III, IV, V, VI e VII da citada orde de convocatoria.
Décimo.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Décimo primeiro.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Décimo segundo.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Innovación e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de novembro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería
de Innovación e Industria
Ver referencia pdf "22600D008P013.PDF"